
:MOMMSEN ŞI CIPARIU. 


Celebrul istoriograf al Romei reposat 
mai zilele trecute la Charlottenburg în 
virstă de 68 ani, a umplut de jale lu- 
mea scienţifică. Intreagă presa europeană 
comentează în elogioşi articoli activitatea 
lui. Compatrioţii noştri dedică coloane 
întregi faptului, că Mommsen a petrecut 
mai multă vreme în ţara noastră. 

Nu va fi deci fără interes încercarea 
noastră de a revoca în memorie cetito- 
rilor noştri o pagină uitată din „Archivu“-l 
lui Cipariu. In Octomvrie 1857 Mommsen 
a fost la Blaj, petrecind aici doauă zile, 
ca oaspele lui Cipariu, conferind împreună 
mai multe chestii din domeniul istoric 
şi cel al filologiei. Inainte cu doi ani, 
(1855) Cipariu publicase în „programul“ 
gimnasiului din Blaj, textul unei table 
cerate, aflate la Roşia-montană. Momm- 
sen îşi notează textul şi — fără voia lui 
Cipariu — îl face cunoscut Academiei 
prusiace din Berlin, îndreptind în doauă 
locuri textul acestuia. 

Să lăsăm însă cuvintul lui Cipariu 
însuş.i 


Th. Mommsen, in relatiunea sa de 26 oct. 
1857 catră Academia r. prusica dein Berlinu, 
despre calatori'a sa anticaria si epigrafica prein 
Transilvani'a, sub Ii, citeza si unu adeveratu 
diptichu, ce astadi se afla in museulu co- 
legiului dein Aiudu, despre care inse insusi 
adeveresce, eă e forte vetematu si a nevolia de 
a se descifrâă. Noi-lu publicămu aicia de 


1 Archivu pentru filologia și istoria Nr. VII. pag. 
141—142. 


nou, pentru completarea acestei serie de "table 
cerate, lasandu tota respunsabiletatea testului 
pre sufletulu editoriu. Vedi si Inscriptiunile ro- 
mane in Daci'a de Ackner si Miiller, pag. 135 
nr. 630. 


Pagin'a prima. 
Lin. 1. Inter Cassium Frontinu(m) et Iulium 


2. Alexandrum societas prag(m)atica ex 


3. X Kal. lanuarias q. p. f. Pudente et 
Pollione cos. in 


4. pridie idus Apriles proximas venturas 
ita conve 
. (nt ut quidquid in super societati pra(es) 
. titum fuerit lucrum (da)mnumve acciderit. 
. aequis portionibus su(scip)ere debebunt. 
. In qua societate intuli(t luli)us Alexander 
nume 
9. ratos sive in fructo X (qu)ingentos et 
Secundus 
10. Cassi Palumbi servus a (ctor) intulit X 
ducentos 
11. sexaginta. Secun(dus societati in fru(ctum et 


PANDA 


Pagin'a a' doua. 


1. (a)d ussum Alburno.. an... (ir)ibu(etur) 

2. In qua societate si qu(id soci infe)rant, 
dum Secu(ndus) 

3. pramaticus fuerit, in d(ie) uno X unum 
(ef q)ua 

4. dran(tem) unum X XX(XVIIS alio inferre 
debebunt. 

5. Et tempore parti(en)di (deduc)to aere 
alieno sive 

6. summas ss. şibi (rec)ip(ere sive) si quod 
superfuerit 

7. dividi aequ(is partibus eaqu)e d. f. pques 
tipulatus est. 

8. Cassius Fron(tinus prom)i(si)t Iul. Ale- 
xander 

9. De qui(bus) rebus... (ta)bularum sig- 
natae sunt. 

10. Debentur lun. Cossae X L, quos a socis. 
ss. accipere debebit 

11. Act. usar 1111 hal, April. Vero III e. 
Quadrato Cos. 


Th. Mommsen in pag. 1 lin. 3 literele q. p. 
f, le esplica cu: quae proximae fuerunt, 
care forte bene corespundu ; — lin. 9 oserbeza, 
cà nu e spatiu pentru quadringentos ci 
numaï pentru quingentos; — la pag. 2 lin. 
4; cà 30X11/4—27!/,, ade:a intru una luna de 
30 de dîle, calculandu pre fia-care dî câte 1 
denariu si !/4 in adeveru face: 37 denari si t/s, 
si asia lectiunea restituta: XXXVII S adeca 37 
semis e certa; — totu acolo la cuvenitulu: 
alio, cum că va se dica alter alteri, ce 
noue nu ne-se pare adeveratu, ci numai că 
alio e in locu do usitatulu alii, prein care 
se intielege Secundu casariulu societatei ; — 
er' la lin 10: că numele Cossae nue destulu 
de certu. 

Noi inca avemu indoiele si la mai multe lec- 
tiuni si suplemente de ale editoriului primu. 
Asia ne indoimu la pag. 1 lin. 1: Dasius 
Breucus in Dasios; inse D. Mommsen, 
deca nu facea asta corectura, nui remanea se 
corega de câtu Canab. in locu de Kariab, 
si apoi cumu si ar' fi pututu resbună pentru 
ospitalitatea, ce i oam oferitu in 1 Oct. 1857 
la cas'a mea, si elu a acceptatu-o in doue dile, 
deca nu află macaru doua erate, de si neade- 
verate, câ se pota dice: să elu publica tripticulu 
nostru intru una copiamal buna și com- 
pleta? er mai in diosu lectiunea mea o nu- 
mesce falsa. 

lo-mi recunoscă cu tota sinceritatea erorea 
in numele Kanab, carea singura nu o am 
fostu indereptatu pană la venirea ospelui mieu, 
de a:ea inse acestu ospe totu nu avea dereptu 
de a se plange in reportulu citatu asia de 
amaru in cuntrami foră nece una causa; de 
ora ce io aveam dereptulu de a denagă lui 


1 sin besserer und vollständiger Abschrift.» 

inca si mal multu de câtu iam denegatu, si ai 
dă si mal pucinu de câtu iam datu. Er' deca 
clu in trascriptiune a indicatu ma! multe lacune 
de câtu mene, de acea trascriptiunea lui totu 
nu e mai autentica de câtu a mea, dein causa, 
că tablele de 1855 candu s'au publicatu mai 
antaniu, pană la 1857, candu a venitu Momm- 
sen la mene, a patemitu forte multu, precumu 
au patemitu si de atunci in coce si mai multu, 
nefiendu io in srare de a impiedecâ caderea 
unoru partecele de cera dein testu, de sî miam 
datu tota nevolienti'a de a o impiedecâ si am 
consultatu pre mai multi cunoscutori, inse totu 
foră succesu. 

De acea m'am si festinatu a luâ copie de 
pre acele table numai de câtu la inceputu, 
pană a nu patemi stricatiune; si publicarea 
acelor'a e dupre acele copie. ear' nu dupa starea 
presente a’ testului in tablele amentie. Ceea ce 
cu asta ocasiune am vrutu a face cunoscutu, 
că se nu mai fiu constrinsu a dechiarâ aliurea 
in adensu si in particulariu. 

In câtu pentru suplementele aceluiasi la acestu 
dipticu nu voliu a me pronunciă in specia, ci 
lectorii nostri voru fi oserbatu, că multe s'aru 
poté face almentrea, er’ altele sunt forà intielesu, 
precumu suplementulu dein lin. ultima a' pag. 
1 impreunatu cu lin. 1-a dein pagin'a a’ doua. 
De almentrea elu prein aste, ce a suplenitu, 
a aratatu, că nece insusi nu este mai pre susu 
de tola imperfectiunea omenesca. 


Cum se vede, Cipariu supărat pe 
Mommsen pentru critica lui prea aspră, 
dar mai ales pentru-că acesta utilizează 
textele aflate la dinsul, fără învoirea lui. 

Imprejurarea aceasta a contribuit, după 
mărturisirea cunoscuţilor personali al lui 
Cipariu, ca aceasta să devină închis şi 
rezervat în contactul cu străinii, cari îl 
cercetau. 

Ar fi de dorit să cunoaştem în între- 
gime pasagiul din raportul present de 
Mommsen Academiei prusiace, căci, după 
cum înţeleg, în afară de observările cri- 
tice menţionate, numitul raport conţine 
şi cuvinte de laudă la adresa „părintelui 
filologiei române“, cum îi zice Șăineanu. 

Al. Ciura. 


= (5 i Rit, 

PASTEL. 


Mi-era dor — de oceanul de omăt. 

Mă plimbam alene pe coada lacului. De mult 
nu mai văzusem copii dindu-se pe ghiaţă. 

Zăpada strălucea pe cîmpuri sub razele unui 
dulce soare de Decembre. 

Nămeţit de chiciură 1 se întindea stuhul uscat, 
ca o pătură pestriță, de-alungul lacului şi în 
zare neaua dealului despicată de uscăturile unui 
crîng, se desina ca într'un pervaz pe bolta se- 
nină și luminoasă. 

— Tu eşti Gherase ? 

Intorsesem capul după scîrțiitul pașilor din 
napoia mea şi care nu-mi fu mirarea cînd văzul 
depărtindu-se cu grabă de cei-lalți copii pe 
Gherase, un ciobănel isteț de vre-o 14 ani, 
prietenul meu de astă vară, care îmi zicea 
atitea doine din frunză la umbra ulmului de pe 
pajişte. 

Ne revedeam după patru luni. 

— Unde mergi? mă întrebă într'un suflet, 
jumătate timid, jumătate voios, de întrebarea 
mea prietenoasă. 

— N'am plecat nicăiri, dar fiind-că mă în- 
trebi, merg spre cîmpuri. 

— Hal şi eu! 

— Haide! Şi repede învoiţi, o luarăm mai 
întii-pe potecă, apoi pe pirtie?, apoi de a curme- 
zişul cîmpului ïuțînd paşii și rizînd cum se 
schimbă 'n promoroacă răsuflarea noastră caldă 
pe haine şi pe păr. 

— Uite, vezi urmele astea? Par'că-s nişte 
găuri stropite tot una înainte şi una înapoi. Și 
e un rotocol întreg, şi ia uite mai încolo cum 
se încrucișează. Mă! dar mulți au ma! fost! 
lepuri s'au jucat pe aici, s'au dat de a tăvă- 
lugu! ! 

— Dar las, că nici ogarii lui Dinicu nu-s 
proşti ! Cutreeră cringul cît îl întinsul de mare şi 
scoate iepurele şi de sub buturugă, ba îl şi 
papă une-ori pină să vie gonacii! 

— Era vorbăreţ, numai în răstimpuri şugu- 
bețul de Gherase şi acum prinse limbă, din 
urmele de pe zăpadă. 

Ne aflam pe muchea dealului, de-asupra crîn- 
gului. Am fi stat noi sub ulmul de astă vară 


1 Chiciură == promoroacă. 
* Părtie == urme de sanie, drum bătătorit din nou pe 
zăpadă. 


să ne odihnim o leacă — dar moş ger — ne 
zorea de pe urmă. 

Și de vale pe potecă vezi urma acea lătă- 
reață, cu trei degete? Chiar uite, vezi, pînă 
de-asupra fîntînii merge. 

— O! şi din multe părți se adună acolo 
urme. Ei! Au făcut sfat lupii de-asupra fintînii. 
Și tiptil pe lîngă ei, vezi s'a furișat și o vulpe, 
că uite şi urma ei, deasă și mărunțică, tot una 
după alta, una după alta păşiturile. 

— ÎI ascultam cu luare aminte, bată-l gerul, 
căci explicaţiile lui istețe, aveau hazul ispră- 
vilor lui Păcală. 

— Ţişt — şi Gherase tresări, trăgîndu-se cu 
trei paşi în lături. 

— De sub tăvălugi! peste cari păşiam noi, 
țişti un iepure sîngerat la o ureche. O luă pe 
vale spre girlă, sărind tot pe de-asupra butu- 
rugilor şi cît ai clipi, îl pierdurăm din ochi 
prin desişul crîngului. 

In clipa aceia un copol abia 
oboseală alergă de peste câmpuri îi dete de 
urmă și atâta-l fu. Tot crîngul n'a mai fost de 
cît o săritură pentru el. Ne oprisem locului, 

Auzirăm mal întîi un foşnet prin stuh un 
fel de luptă contra desișului îngheţat de trestie 
apoi un lătrat ascuţit şi nerăbdător, în urmă 
un țipăt tînguios şi slab, țipătul năbuşit al victimei 
care moare. 

— Ne uitarăm unul la altul Gherase şi eu 
şi zărind apoi pe zăpada de lîngă noi picăturile 
de sînge din urechea nenorocitului, o luarăm 
înapoi spre vale fără a zice un cuvint. 

— Simţeam. Acelaș greu ne apăsa. Îi părea 
rău şi lui ca şi mie de ce călcasem peste tă- 
vălugii aceia, ultimul refugiu al unui urmărit. 
Dar cine a știut că tăvălugii aceia ocrotiau o 
viață ! 

Ajunsesem pe vale. 

In margine paşi pripiţi de iepure. Zăpada 
svirlită de alergăturile copoului. Ne apropiem 
de stuh. 

Intr'o rarişte un ochiu tăiat în ghiață pentru 
măjile pescarilor. 


suflînd de 


1 Tăvălugi sau vătălugi — o buruiană ghimpoasă, 
Jarna vintul rupe tulpina e! învoaltă şi uscată și o tot 
poartă de-a tăvălugul peste cîmpuri de unde şi numele 
ei. lepuril de multe-ori o iau de adăpost. 

O diîră de sânge de la copcă! până la 
cel-lalti mal şi în capătul potecii iepurele se 
sbătea în gura copoiului. 

— Intoarcem capul cu groază. 


1 Coptă = ochiu tăiat în ghiaţă de pescari. 

Pe culmea dealului abia acum se iveşte vi- 
nătorul întîrziat. 

— Pe coada lacului copii voioși se dau ne- 
păsători pe ghiață, iar noi ne depărtăm mîhniţi 
în suflet, că lipsa noastră de prevedere a pierdut 
o viaţă! Simca. 


CI i S N N N pe i, 


O CORECTURĂ, LUI ELIADE-RĂDULESU, 


Răsfoiesc și eu multe ziare, reviste, broșuri, 
etc. Dar din tot ce am răsfoit, n'am găsit nimic 
mai ciudat, decit revista «tinerimei romine» din 
țara aceasta. 

Nimic maï ciudat! 

Și iată pentru ce: 

O revistă, care este «a tinerimel», să nu pu- 
blice tot ce iese din îniocata inspiraţie a acelei 
tinerimi, — ce lucru e acesta? O revistă a ti- 
nerimei, care să trîntească în coșul redacțional 
productele unor fecunde încercări literare şi 
ştiinţifice, — cum îşi îndeplineşte rolul de oglindă 
a intelectualităţii elitei culturale a neamului 
nostru ? 

Nu înțeleg, cu un cuvînt, pentru ce nu prea 
apar în tipar, spre savurarea Rominilor iubi- 
tori de tipărituri, «taifasuri» cu plopii și roman- 
ticisme «drastici? ...> 

Dacă avem o revistă a tinerimei, să vedem 
tinerimea ! 

Pe mine nu mě impoartă cine va trînti de 
vatră revista, cine nu, căci eu ori rîd, ori pling 
ori mě edi'ic, tot nu mě las de — răsfoit. 

Să nu creadă însă nimeni, pentru că spun 
aceste, cum că aşi fi preocupat pentru vre-un 
suflet candid și aspiraţiile lui literare. O, nu! 
Eu sunt de aceeași părere cu părintele litera- 
turei romiîne, cu Joan Heliade-Rădulescu : 

«Scrieţi, băieți, scrieţi» ! 

Sunt pentru încuragiarea tinerimei, a tine- 
rimei romine ; căci doar nu de geaba «Romînul 
e născut poet». 

Şi ca să dau dovadă de această rîvnă a mea, 
de a îmbărbăta pe toți aceia cari simt în suflet 
«focul sacru», iată că de o resfirată pleadă a 
lor mă ocup; şi voi încerca să-i prezint aci 
într'o grupare intelectuală compactă, unitară, — 
dela Nistru pîn’ la Elsta. 


Ş'apo! luptaţi-vă cu dinșii, scepticilor şi bla- 
zaţilor redactori, — dacă vă dă mîna! 


* 
Să începem. 
Un — numele nu impoartă — tînăr plin de 
vîlvă, de pe valea Prahovei, dă muzel sale 
acest tribut: 


Doream în astă lume ah! mult doriam, prea mult 
Să 'nvăţ carte ma? multă să fiu ceva mai cult; 
Sâ-mi înavuțesc mintea și "'ntreaga mea simţire 
Cu avuţia scumpă cu a poesiei fire 

Cu viața literară, nu ca să-ml fac renume, 

Departe ăst pas de mine ; ci pentru al țări! nume 
Şi să 'ndemnez eroii Patare victorie 

Aceasta aveam dorinţă norocul să-mi dea mie 
Dar sărăcia crudă... 


Sărăcie, sărăcie ! 

Cum te-ai alipit tu de un așa băiat bun și 
nu l-ai lăsat să fie «ceva mai cult> şi să «în- 
demneze la victorie» ! Poate că nu-şi poate plăti 
nică cea chirie? Şi el, drăguţul, nu umbla după 
«renume». Căci nici n'a mai scos — așa sper — 
de sub tipar decît volumul ce-mi stă înainte 
şi care e tipărit la 1889. 

Aşa se perd talentele! 

Ş'apoi să nu fie păcat?... 

Dar să trecem dela vecinica proză a sărăciei 
care nici pe Melpomene mo lasă în pace, — 
şi să ne adîncim în cîntecele lui Eros, intonate 
de alt poet. 

Cine nu iubeşte în lumea asta? Dar încă 
poeţii! 

Un exemplu: 


Strungăriță are 'n dinte 
Și gropiţe în obraz 
Gura mică şi ferbinte 

Şi doi ochi ca de viteaz.. 

Fruntea mare şi senină 
Părul negru ondulat 
Și la talie regină 

Ear la umblet împărat. 


Cit de plastic! Par'că-mi vine să zugrăvesc 
iubita poetului, cu strungă într'un dinte, cu 
ochii à la Schanderbeg, — la talie regină şi 
la umblet împărat! 

Ați mai văzut aşa podoabă de iubită? 

Cînd poetul — un altul, nu tot cel de mai 
sus — îşi aşteaptă iubita, cît de fermecător cîntă, 
parc'ar fi o privighetoare : 


Căci o stea ași fi în lume 
lar tu eşti în ceriuri soare 


Şi aceste două lucruri 
Cită diferenţă mare! 


Printre frunze, prin tufișe 
Nu-i nici freamăt 

Nu-s nici șoapte, 

Pare că-l tăiat în piatră 
Acest farmec blind de noapte. 


Acuma însă fără milă 

Ne părăsești, fugi şi te duci 
Când ziua este mal senină 
Și noaptea are stele dulci. 


Cîtă originalitate! Ascunde-ţi-vă voi, grama- 
tică şi logică! Trăiască poesia cu două lucruri: 
farmec de noapte tăiat în piară şi stele dulci 1... 

lată, ce fel de lucruri, ce fel de opere de-ale 
viguroasei noastre tinerimi intelectuale se aruncă 
la coș. Ş'apol nu sunt barbari domnii redactori? 
Ș'apol, fără aceste perle mai poate zice vre-o 
revistă literară rominească, cum că represintă 
pe intelectualii și artiștii noștri ? 

Abuz, formal abuz! 

De ce lipsesc din revistele noastre literare 
mărgăritare ca acesta: 


Ah, mi-e dor să mor la ţară 
Să mă 'ngroape între mohor 
Și ca piatră mormîntală 
Să-mi sădească fot mohor 


... De ce? De ce? 

ȘI cîtă bogăţie de — mohor! 

Increzuţii monopolisatori ai criticei literare din 
zilele noastre, începînd cu «Academia Romînă» 
şi sfiîrşind cu — (nu e trebuință de «contra 
punct») au apucat'o razna şi dă-i cu patriar- 
chale şi poesie poporală! — Nu înțelege nici 
unul «spiritul timpului»; căci alt-fel n'ar fi fost 

respins de şapte ori dela premiu autorul suavei 
poesil : 

Epitalam a fost să fie 

Această mică poesie 


Dar totul se preface în praf 
Și deveni un epitaf. 


Şi s'a descuragiat poetul de mare talent și 
se aşterne praf peste «mica» poesie, încît îmi 
vine să exclam cu durere: E mică săraca, o 
bat toți şi ar mînca mult (autorul, săracul). 


Dar fratele «De sub arini», oare nu şi-a des- 
chis drumul spre Parnas, de braț cu incom- 
prehensibilul geniu din Orăștie, chiar. 


lată cîte-va fragmente din opera scestor ce- 
lebrități, pe cari dintre contimporani nimeni n'a 
fost în stare să-i înteleagă, decît doar strălucita 
de vie memorie «Tribuna Literară» şi valorosul 
organ literar din Orăştie, «Activitatea». 


Intîi «De sub crini»: 


Negustoriţa stă în ușă 

Şi vă învită pe toți 

Să cumpăraţi. 

Intraţi numai fără sfială 
Și cumpăraţi ce vă place, 
Ce nu vă place... lăsaţi. 


Cită filosofie socială în acest mic sans gene! 

Nu mal încape îndoială, că ăvem a face cu 
poetul «burgheziei» luminate. Poesia modernă 
trebue să cînte castraveți muraţi, spanacul, ceapa, 
etc. etc. — şatunci înțelegeţi pe «negustorița». 

Dar să vezi pe cel-lalt! Poet european, nu 
numai aşa! 

lată cum «în dulce zăpăceală» își cîntă iubita: 


Tot trupu-ţi vibrează 
Spre zi se umflă pieptu-ml tinăr 
Ca la o doică ce lăptează. 


Să mai îndrăznească cine-va a spune că 
acesta n'a întrecut pe marele poet Paul de Kock. 


Aceasta e poesia modernă, da; burgheză, în- 
cît preferi chiar lui «Figaro ilustre»... 


Dar ce să-l mai reproducem aci pe valorosul, 
căci atit de mult şi bine s'a produs el însuși, 
încit ziarul politic literar «Gura Satului» din 
Arad l-a înşirat deja, de şi e tînăr, între ne- 
muritorii săi. 

Ce o să fie mal tirziu, din acest «savant» şi 
genial ! 

El este gloria literară a noastră, a romînilor 
de dincoaci de munți. 

In faţa scăpărărei geniului său pe liră, ași 
îndrăsni să susțin că se pot ascunde autorii 
celebrelor rapsodii: 


Nu pot crede, nu pot crede 

Nici nu este de crezut 

Cine ochișori-ţi vede 

Te iubeşte şi mai mult, — etc. 
sau : 

Ah, ochi albaştri, ca unda mării, 

Ce printre frunze priviţi la mine . . . 
sau : 

Ședeam privind în ochii-ţi 

Era frumos, răcoare ; 

Pe ceriuri erau stele 

In ochii tâi un soare 

Unsoare de iubire 

Cum n'a mai existat... 
sau : 

Te-am plins, te-am plins 

O săptămînă 'ntreagă . . . 

Dar ce e mai mult! Nemuritorul autor al 
exemplarei poesii : 


Era noaptea 'ntunecoasă, 
Alba lună luminînd, —- 


... şi-a găsit în această întrupare a condeia- 
Șului-tinăr romin, nu un slab epigon. ci un 
rival, care mai că mai i va întuneca steaua, 
cu a sa glorie... 


Ş'apoi să nu scrie? 

După aceste toate, — cred că am fost înţeles 
de redactorii şi cetitorii «revistei tinerimei ro- 
mine» din țara aceaasta, dar ma! ales de tine- 
rimea cu avînt. Şi de aceea conchid: 

Scrieţi, băieți, scrieți;! — dar... 

... dar nu publicați!!! 

S. Secula. 


>= > 


(Potec. 


[erai 

Sata mare, fată mare, 
(Pie printre stele, 

Nhu \a tine 'n miez de noapte, 


asa, disurile mele 


e, fereastra la şrele 
Pa din aripi de mălasă, 
Tată mare, fală mare, 


C asde så zboare 'n casă. 


STERNE să \reacă geamul, 
S] se 'ngirue mărunte 
De guta de pe Vraplă. 
De şwija de pe frunte. 


Cp “v , Ry Ay 
ata mare, n zorii zilei 
cy N 

le-a Vedea seninul soare, 
S irälucind cu o cunună 


De albe märgăriare. 


9) Aadan. 


~Ar 

EMERIC MADÁCH. — TRAGEDIA OMULUI. 


(Urmare.) 


Adam. 


Nu blastăm eu norodul nevoiaș, 

Nu-i păcătos, — e firea lui de-aşa, 
Năcazul rob neputincios să-l facă, 
Robia-apol unealtă sîngeroasă 

În miini la cîţi-va răzvrătiți nebuni... 
Dar mai nebun ca toți am fost eu însumi, 
Crezînd c'ăst neam doreşte libertate. 


Lucifer. (Aparte.) 


Tu ţi-ai cîntat cîntarea ta de groapă, 
Ce-i polrivit' atîtor mari morminte! 


Adam. 


Deci duce-mă-ți, nu mai voi apărarea 

Ăstui altar!... 

(Coboară treptele, lăsînd pe Eva în braţele sclavelor.) 
Am isprăvit acum! 


Al doilea demagog. 
Te apără, nimic nu e perdut! 


Adam. 
Prea m'ar durea rana, cînd aş vorbi 
De apărare... 
Al doilea demagog. 
Fă-o! Ast popor, 


De-o clipă doar’ ţi-a "'ngenunchiat în prav! 


Adam. 


De-aceea doar' e totul înzadar, 
Ruşinea lui poporul nu o iartă! 


Lucifer. 
Te-ai luminat acum ? Ce zici? 


Adam. 
Amar ! 


Lucifer. 


Văzut-ai deci că vulgului nătîng, | 
Mai nobil Domn i-ai fost ca dinsul ţie! 


Adam. 
Dar stricăcioase amindouă sînt. 
Alt nume e, — ursita e aceiaşi. 


Și-l gind nebun a te lupta cu dinsa. 


` 


Trad. de Octavian Goga. 


Nici n'am s'o fac! Şi-apoi de ce, de ce 
S'ar înălța ăst suflet cătră certuri? — 
Trăiască-şi lui şi caute-și voluptatea, 
Cu care umple traiul măsurat 

Şi îmbătat să schioapăte spre Hades. 
O du-mă iar, din nou mă du Lucifer, 
Voi să privesc rîzînd virtutea altor, 
Năcazul lor, dorindu-mi voluptatea ? 
lar tu femee, care parc'odată 

M'ai fermecat într'un lăcaş de frunze 
Demult, demult... tu ești nebună, dacă 
Din fiul tău vei creşte cetățean! 
Nebună eşti, cu drept te ride fata, 
Sulemenita nopţii din bordel, 
Ce-așteaptă vin pe buze şi săruturi! 
Te bucură şi cîntă, rîzi virtutea! 

— La eşafod acuma, de pedeapsă, 

Nu că păcat am săvirşit .vr'odată, 

Ci c'o idee mare-am găzduit. 


(Aduc o buturugă, lingă ea stă Lucifer cu o secure. 
Adam îsi pleacă capul.) 


Întiiul demagog. 
Să-l omoriţi! Trăiască-ne moșia ! 


Lucifer. (Şoptind.) 


Frumos adio! — Domnul meu viteaz, 
Nu-i dulce-acuma alintarea asta 
A morţii reci? Nu-i dulce, nu-i aşa?... 


Eva. 


Ah Pallas ruga nu mi-ai ascultat! 


(Din templu păşeşte spre Adam îngerul morţii, un 
tînăr cu faţă blindă, purtind în mină. o faclă, şi-o 
cunună de lauri.) 


Adam. 


Te-a ascultat. Cu tine fie cerul, 
O Lucia, mi-e inima 'mpăcată! 


Lucifer. 


Blăstăm asupră-ţi lume de ilusii, 
lar mi-ai stricat cea mai frumoasă clipă. 


Eva. 


Fii blăstămat popor lipsit de inimi. 
Necinstitor lovit-ai fericirea 
Şi floarea ei plăpindă a murit. 

Şi nu-ți e-atit de dulce libertatea 

Pe cît de-amară, mie ea mi-a fost! 

Un vaet surd s'aude 
Venind despre hotare: 
S'a revărsat potopul 
Ordiilor barbare. 


— N'auzl tu veste tristă 
De stingere și-omor ? 
N'auzi tu glas de bucium 
Ce chiamă *ntr'ajutor? 


E plaiul tot în flacări, 
Curg liftele puhoiu 

Şi sufletul meu arde 
Spre luptă şi războiu. 


Vin’, sabie și flintă 

Si tu, o murgul meu! 
Rămii cu bine, scumpo, 
Rămii cu Dumnezeu ! 


Din braţul meu zadarnic 
Vrei să te zmulgi, Căline; 
Cu viața mea înpreună 
Te-i zmulge-acum pe tine. 


Lasă 'n odihnă murgul 

Și arma las'o 'n cuiu, 
Căci nu te las nici moartă 
De dragul nimănui. 


— Mă dor a tale lacrimi, 
Suspinele-ţi mă dor, 

Dar m'auzi plinsul ţării, 
Suspinul tuturor ? 


De-mi ești aleve dragă, 
Tu nu poţi să mă 'ndoi: 
Cînd ţara ni-l pierdută, 
Pierduţi sîntem şi noi! 


— Pustiu rămile ?n ţară 
Şi peste tot pustiu! 
Vreau tu să-mi fi aproape, 
La pieptu-mi să te știu. 


Pămîntu-i larg, afla-vom 
Norocu ?ntr'un ungher; 

Ne-așteaptă pretutindeni 
Tot un pămînt şi-un cer. 


Rămil deci, mire scumpe, 
Rămil, tu suflet drag; 
Doar numai peste leşu-mi 
Vei trece al casei prag. 


— Dar nu te temi, mai milă 
De neamuri, de părinţi, 
De-a lor blăstemuri grele 
Și plînsete fierbinţi ? 


Pămîntul sfint al mamei 
E pentru tine mut? 

Şi nu te fringe jalea 

Să-l vezi pe veci pierdut? 


Tu maï crescut la sinu-i, 
Nu ești a lui vlăstar? 
Nimic maï scump ’ntrinsul 
Nici vatră, nici altar ? 


Val ţie, tu de trel-ori 
De plins între femei! 
Copiii coapsei tale 
N'or fi decit mişei! 


Mişel mi-or fi copiii, 
Mişel tot neamul meu... 
Râmii pe veci mal bine, 
Rămit cu Dzeu! 

George Murnu. 


DDD E CON N N N 

DR. SEXTIL 


Suntem aşa de săraci în oameni muncitori 
şi serioşi cari să fie băgaţi în seamă şi dincolo 
de hotarele ţării noastre, bogată în enormități 
de tot soiul, încît ne cade bine, ne simțim 
mindrii parcă, cînd răsfoind prin revistele sa- 
vanţilor din străinătate, întîlnim pomenindu-se 
şi cite o polecră rominească din ţara Sf. Ştefan. 
Unul dintre tinerii noştri, de sigur cel mai distins 
din noua generaţie, care, prin puterea inteligenţii, 
prin temeinicia judecății sale limpede şi prin 
hărnicia sa metodică, a atras luarea aminte a 
învăţaţilor străini e dl dr. Sextil Pușcariu. 


In Literaturblatt für germanische und roma- 
nische Philologie, care apare în Lipsca sı b di- 
recția profesorilor O. Behaghel şi F. Neumann, 
— Meyer-Lübke, cunoscutul profesor din Viena, 
scrie (în numărul din Maiu 1903 pag. 168—169), 
făcînd critica Anuarului VIII al seminarului 
romin din Lipsca, următoarele : 


«Lucrarea principală a acestui anuar e diser- 
taţiunea lui S. Pușcariu despre sufixele dimi- 
nutive în limba romină. Precum se ştie Quintescu 
a tratat înainte cu mulţi ani (1867) acelaş su- 
biect şi lucrarea sa intitulată «De diminutivis 
lingue rumanicae vulgo walachicae nominatae> 
este cit se poate de bună, considerînd timpul 
în care s'a scris. Quintescu a judecat multe 
lucruri ma! bine chiar decît mai tîrziu Cihac în 
dicţionarul său etimologic. Şi iarăși putem spune 
despre această nouă prelucrare a aceluiaşi su- 
biect, că, comparată cu operile de pînă acuma, 
însemnează un mare progres. Autorul care dis- 
pune de un material bogat şi e pe deplin stăpîn 
pe materia ce o tratează, analisează şi rinduește 
tot-de-auna datele aflate cu mare chibzuială şi 
cu multă pricepere, îndreptînd pe înaintaşi unde 
află de bine, recunoscîndu-i şi numindu-i, de 
cite ori aceștia găsiseră înaintea lui adevărul. 
Părţii care se ocupă de forma sufixelor i pre- 
cede cu drept cuvînt un capitol despre sensul 
lor, care e apreciat după cum să cuvenia. Pe 
lîngă sensul micșurător diminutivele romîneşti 
dau derivatelor şi un înțeles desmierdător şi 
une-ori relațiile de spaţiu se prefac în re- 
ferințe de timp, aşa că noțiunea de «mic» 
devine echivalentă cu noţiunea de «tînăr». 
Capitolul acesta conţine și alte observaţii inte- 
resante. Materia tratată în partea a doua a di- 
seriației denotă o judecată cumpănită a proble- 
melor etimologice, iar cînd originea unui cuvînt 
e întunecată, autorul o recunoaşte în mod în- 
țelepţesc. Cunoştinţele sale în domeniul celorlalte 
limbi romanice sunt destul de temeinice, aşa 

PUŞCARIU. 


că ele îl scutesc de greşeli. Numai pe ici-colea 
se găsește cîte-o eroare, ast-fel, cînd susține că 
prototipul pustilla e cerut şi de spaniolul postilla, 
care conţine însă sufixul —ella (pag. 172), sau 
cînd admite un spadula în latina vulgară, căruia 
se opune provenţalul espatla (pag. 183 nota). 
Amănunte nu pot releva la acest loc. Atît numai 
voesc să accentuez că autornl a deslegat odată 
pentru tot-de-auna originea diminutivelor cu 
tema ș, pe cari le-a dovedit de proveniență 
slavă. Numai cuvîntul mâtușă cred că trebue 
derivat din latineşte, precum am spus în Rom. 
Gramat. Il $ 364 şi nu din ruseşte, mai ales 
pentru-că părechia avunculus-amita se găseşte 
şi în limba albaneză. La sfîrşitul lucrării se 
citează sufixele cu tema g cari, apoape toate 
sunt de proveniență obscură». 


Revista Romania din Paris publică în Nrul 
de lulie (Anul XXXII p. 476—77) printre hîr- 
tiile rămase după fostul ei director Gaston Paris 
şi următoarea recensiune a broşurei studii şi 
notițe filologice (estrasă din Convorbiri Literare 
XXV. Nr. 8 şi 9) de dl Sextil Puşcariu: 


Di Puşcariu e unul dintre membrii cei mai 
distinși din grupul tinerilor savanți Romiîni, 
cari de cîţi-va ani încoace duc filologia romînă 
pe drumuri nouă şi fecunde. Memoriul present 
se împarte în trei părți. Cea dintiiu conţine o 
samă de etimologii romîne (din latină) cari 
toate îmi par excelente (oare-care îndoială am 
numai despre neg, refăcut după negel din lat. 
nigellum şi despre screm din exprimere 
înfluințat de excrementum). Autorul e prea 
modest, cînd spune despre o parte dîntre eti- 
mologiile sale, că nu-s nici nouă nici originale. 
— In partea a doua arată încontra păreril dlui 
Meyer-Lübke, că sufixele — aficus şi-ata sînt 
cunoscute şi limbei romîne. In partea a treia, 
cea mai împortantă pentru filologia romanică 
în general, autorul stabileşte, după parerea mea, 
împotriva părerii admise pînă azi, că s final 
în monosilabe nu s'a păstrat în italiană şi ro- 
mîna sub forma i, după cum se credea, ci că 
a căzut ca şi în polisilabe. După-ce arată că 
sînt monosilabe în — s ca trans, în cari s nu 
apare ca i în nici una din cele două limbi, 
explică pe i din cuvintele din chestiune prin 
analogie, împărțindu-le în trei grupe: 1. pro- 
numele zoi, voi, în cari i s'a adaus la no, vo 
după modelul pluratelor (tot așa ital. sei pentru 
se); 2. adverbele ital. crai, mai, v. — ital. piui, 
poi, unde i e adverbial (cu aceasta ocasie emite 
părerea foarte plausibilă că magis nu sa pre- 
făcut în latina vulgară în mags, max, ci în 
mais); 3. pers. 2 pres. sing. ital. dai, sei, hai, 
ai, stai, în cari i s'a adaus la da, e, a, sta, 

după caracteristica i a pers. 2. şi pentru-ca să 
se distingă de persoana a 3. Aceasta demon- 
strație face mare onoare spiritului de pătrun- 
dere al autorului. — DI P. ne promite conti- 
nuarea acestor studii, să sperăm că nu ne va 
lăsa să așteptăm mult timp. 


Despre lucrarea dlui dr. S. Pușcariu asupra 
sufixelor diminutive s'a mai pronunţat elogios 
şi Mario Roques în Romania (XXX p. 472), 
care-o numeşte «un travail considerable et bien 
ordonné, d'autant plus précieux que les suffixes 
diminutifs jouent dans la derivation roumaine 
un rôle important, et que M. Meyer Lübke 
m'avait pu qw'effleurer ce sujet au tome II de 
sa Grammaire» etc, — și Urbán Jârnik, în 
Zeitschrift für Rumänische Philologie (XXVII 
503—505, tot acolo se aminteşte pag. 485 şi 
Dialectul din Valea Oltului, publicat de dl dr. 
S. Puşcariu în Anuarul V al dlui Weigand), ana- 
lisează pe două pagini lucrarea dlui dr. Puş- 

cariu, numindu-o «die fleissige Zusammentragung 
eines reichen Materials» şi făcîndu-i două ob- 
servații. 

Relevăm aceste aprecieri, fiind-că unii dintre 
ai noştri, în dulcea lor desorientare, adese-ori 
stau de vorbă aşa de comod cu semenit lor și 
fiind-că e bine să ne cunoaștem oamenii și 
după echourile străinătății competente. 

Sintem informaţi că dl dr. Puşcariu ar fi 
dispus să primească pe lingă unele condiţii 
de ordin intelectual postul de secretar la Aso- 
ciaţiune. Dacă comitetul central ar avea fericita 
inspiraţie să ofere acest loc de frunte tinărului 
Savant, credem c'ar împlini așteptările tuturor 
oamenilor serioşi de aici şi de dincolo, dind 
conducerea alesei noastre instituţiuni în mînile 
unui om care prezintă toate garanţiile unei 


activități rodnice şi serioase. 
0.—C.—T. 


=S UTS N N AT 


CÎNTECE. 


Cînd gîndești că viaţa noastră 
Nu-i decit un vis, 

Ce mai stai să-ţi ţii într'una 
Sufletul închis ? 


Noaptea cînd răsare luna 
Și nu-i pic de nor, 

Lasă sufletul să-ți sboare, 
Lasă-l călător ! 


Va găsi el vre-o cărare 
Insoțit de-al meu... 
Și cu cei străini pe lume, 

Bun e Dumnezeu ! 


Tremur tot... cu trei găteje 
Dau s'ațit în vatră focul... 

Pe la geam culcat a lene 
Trece dus de vint norocul. 


Eu îl simt dar nu "'ntorc ochii 
Nici nu "'ncerc ceva a-i spune, 
Căci la flacăra călduță 
Stau de vorbă c'o minune. 


Z. Birsan. 

PAGINI DIN TRECUT. 


Actul de numirea Mitropolitului Eftimie. 


Cei ce s'au ocupat cu trecutul bisericesc al 
Romînilor de dincoace de Carpaţi știu îndestul 
de bine! cite lacune prezintă reconstituirea 
acestui trecut din causa lipsei, însuficienței is- 
voarelor respective sau şi din cauza necu- 
noaşterei sau a nepublicărei pînă acum a tu- 
turor isvoarelor, ce s'ar mai putea găsi pe 
unde-va. Actul ce publicăm mai la vale şi pe 
care l-am extras din «Liber regius»,? vine să 
umple una dintre aceste multiple lacune sta- 
bilind data numirei mitropolitului Eftimie, de 
cătră Gabriel Bethlen în 1623 lunie 1, cum şi 
teritoriul, care era supus jurisdicţiunei sale bi- 
sericeşti. — E de regretat numai, — precum 
se va vedea îndată din textul acestei numiri — 


că cel ce a înscris această numire în «Liber. 


regius» a lăsat la o parte, nu a înscris şi actul 
de intervenţia pe care a făcut-o Ștefan Bethlen, 
guvernatorul Transilvaniei şi frate cu Gabriel 
Bethlen, prinţul domnitor, ca acest din urmă 
să confirme pe mitropolitul Eftimie, intervenţie, 
care — poate — va fi mai coprins şi alte luc- 
ruri interesante pentru noi. Din cauza acestei 
omiteri, — provenită din indolență sau din 
cauză că era vorba de Romiîni, actul acesta nu 
este tocmai lung. Dăm întîi textul latin, ur- 
mat apol de o traducţiune romînă. 


Confirmatio episcopatus Valachalis  Jephtimiae 
collati. 


Nos Gabriel Dei gratia Sacri Romani imperii 
et Transylvaniae princeps, partium regni Hun- 
gariae dominus, Siculorum comes ac Oppoliae 
Ratiboriaeque dux etc....' Memoriae commen- 
damus etc.... Quod pro parte et in persona 
honorabilis Jepthimiae episcopi 3, inhi- 
bitae sunt nobis et praesentatae, literae que- 
dam Illustrissimi Comitis Stephani Bethlen, 
fratris nostri Charissimi, comitatuum Huniadiensi 
et Maramarusiensi supremi ac perpetui Comitis 


1 Vezi în acest sens și Prefaţa scrierii «Vechile epis- 
copil romineşti» de Parintele Augustin Bunea. 

2 Archiva statului din Budapesta: Liber regius: Gab- 
rielis Bethlen vol. XI. pagina 36. 

3 Aci în «Liber regius» e lăsat loc alb aşa cam cît 
ar mal încăpea să fie scris un cuvint, care însă a ră- 
mas nescris. 


et Consiliarii nostri intimi, 
Transylvaniae gubernatoris, et in simplici pa- 
pyro patenter confectae, sigilloque ejusdem 
usuali et cera rubra impresso communitae, 
quibus mediantibus eidem Jephtimiae certarum 
ecclesiarum Valachalium moderator ac super- 
intendens constitutus est, dignoscebatur. Supp- 
licans nobis humillime ut nos easdem literas, 
omniaque et singula in eisdem contenta, ratas, 
gratas et accepta habentes, praesentibus literis 
nostris de verbo ad verbum inseri et inscribi 
facientes gratiose confirmare dignaremur. Qua- 
rumquidem tenor (quia longum erat omnia in- 
serendo... ideo compendiose sensum inscri- 
bere nisum est), quod..... 1 dictus Jephtimia, 
ecclesiarum Valachalium et graecismum amplic- 
tentes in comitatibus Thordensi, Colosieni, Do- 
bocensi, Zolnoc utriusque, Bihoriensi, Kraz- 
nensi, Maramorasiensi et Szathmariensi, dis- 
trictictuumque Kioar, Bistriciensi et Geoage- 
niensi existentium promore et consuetudine 
earum antiquitus observata plenaria atque om- 
nimoda facultate constitutus est; Anno prae- 
senti 1623 die l-a Junii. 


nec non regni 


In traducere romînă: 


Noi Gabriel din gratia lul Dumnezeu prin- 
cipe al sfîintuluïi împeriu roman şi al Transil- 
vaniei, domn al părţilor regatului Ungariei, 
comite al Săcuilor şi duce de Oppelu și Ra- 
tibor etc. Facem cunoscut etc. că din partea 
şi în persoana onorabilului Eftimie episcopul 
ni s'au dat şi ni s'au presentat nişte scrisori 
al ilustrului comite Ştefan Bethlen, fratele nostru 
prea iubit, comite suprem şi perpetuu al comi- 
tatelor Huniadoara şi Maramureş și consilier al 
nostru intim precum şi guvernator al princi- 
patului Ardealului și confecţionate pe hîrtie 
simplă întrun mod deschis și întărite cu sigi- 
lul său uzual şi împrimat în ceară roşie, prin 
mijlocul cărora se recunoştea acelaș Eftimie 
ca fiind aşezat ca conducător şi superintendente 
al unor biserice romineşii; Rugîndu-ne cu umi- 
linţă ca noi să bine-voim ca pe acele scrisori 
şi tote cele coprinse în ele în general sau în 
parte să le confirmam şi primindu-le, apro- 


1 Un cuvint indescifrabil; 
o altă asemenea particulă. 


probabil un utque, s'au 

bîndu-le şi ratificîndu-le să bine- 
voim în mod grațios a face să fie 
înscrise şi inserate în presentele 
nostre scrisori din vorbă în vorbă. 
Cuprinsul acestora adică: (fiind-că 
era lung ale însera întregi s'a 
căutat a li-se înscrie sensul în 
mod sumar), că numitul Eftimie 
este numit (episcop) al bisericilor 
romiîneşti cari se țin de ritul gre- 
cesc, și cari se află în comitatele: 
Turda, Cluj, Doboca, amîndouă 
Solnocurile, Bihor, Crazna, Mara- 
mureș şi Sătmar şi în districtele 
Chioar, Bistrița şi Geoagi; cu 
deplină şi ori-ce fel de putere, 
după obiceiul şi deprinderea ace- 
lor biserici din vechime. — Anul 


de fața 1623 ziua 1 Iunie. 
Budapesta, Octombre 1903. 
N. Dobrescu. 


NL N NL IL 


CÎNTECE. 


I 


In propria-mi durere 
Eu chinul mi-l înec, 
Sub clipitele vremei 
Smerit genunchii plec. 


Perdut de fericire 

Mă văd la peptul ei, 
Salcîmul cerne floare, 
Și lacrimi ochii mei. 


II. 


Pleacă trenul să mă ducă 

Să mă ducă "ntre streini 

— Rămas bun — aud la alții, 
Și de plins li-s ochii plini. 


Pentru mine ca să plingă 
Nimeni nu-i în jurul meu... 
Și de mila mea, pe-o bancă 
Imi pling singur numat eu. 


München. IRIS. 


Că) 


Statua lui loan Corvin de Hunyade inaugurată de 
curînd în Buda. (Una dintre cele zece statui dăruite 
de M. S. Impăratul — Rege capitalei Budapesta.) 

DOR DE DUCĂ. 


Cînd văd fetele pe luncă 
Cum se sbeguesc ușoare 

Și ostenite apoi de muncă 

“ Culcă — floare peste floare. 


Cînd văd printre nuferi lacul 
Tremurind în creți ușori 
Și prin grîne pitpalacul 
Desvlăind ziua din zori. 


Și cînd văd desișul verde 
Al răsurilor ce pling 
Unde vin să se desmierde 
Toate mierlele din cring. 


Maş tot duce-așa pribeagă 
Intro țară fermecată 
Unde-i vară, viața întreagă ! 


Și iubire, viața toată! 
Simca. 


NI ti E aaa COPIERE cat! At eo oa NORI a 00 ea ANR 
CRONICA. 


Vieaţa studențească. Din Cluj primim o 
corespondenţă (16. XI. 903) — pe care, în 
lipsă de spaţiu, suntem siliți s'o dăm în extras — 
despre frumoasa activitate artistică-literară a stu- 
dențimei universitare romine de acolo. Ni se 
spune că Sîmbăta trecută dl Soricu a cetit o 
disertaţiune și 2 poesii scrise de dînsul, dl Aug. 
Rafiu şi |. luga a declamat, dl Antoniu Bogdan 
a cîntat din flaută şi di G. Stoica şi-a cetit o 
schiță reuşită. Punctul de forță a seratei a fost 
prestaţiunile călătorului di D. Simionescu-Simi- 
cel artist în mandolină. În legătură cu aceste 
ni se vestește că studențimea romînă din Cluj 
se ocupă cu idea unei universități populare 
ambulante. Idee fericită. Începutul s'a făcut în 
comuna Măcicaşul-unguresc, unde «<domnișorii 
romiîni» au fost foarte bine primiți de țăranii 
noştrii. 

n mişcarea aceasta îmbucurătoare studenții 
sunt cu căldură sprijiniți de colonia romînă din 
Cluj, care orl-şi-cum pare a fi mai inimoasă ca 
cea din Budapesta. 

Din Viena. Societatea «Romînia Jună» în se- 
dinţa sa de la 14 Noembre curent şi-a ales urmă- 
torul comitet pe anul şcolar 1903/4: Președinte: 
Mihai Popovici cand. iur., vice-președinte: W. 
de Reuss-Mirza, stud. technic, secretar I.: G. 
Novacovici, stud. iur., secretar II.: E. de Cercavschi 
stud. iur., cassier: L. Lucca stud. med., contro- 
lor: Caius Pop, stud. iur., bibliotecar: A. Da- 
videscu, stud. med., econom: G. Cosma stu- 
dent technic. 

Urăm noului comitet o activitate spornică. 

Dela Petru Maior. Seria conferințelor, cari 
se țin în sînul societăţii studenților romîni de 
aici, devin din ce în ce mai interesante. Dumi- 
neca proximă a cetit di Horia Petra-Petrescu 


frumoasa dsale conferință asupra poesiilor po- 
stume ale lui M. Eminescu. Căldura şi entu- 
siasmul care se desprindea din proposițiile sin- 
cere ale dlui conferențiar a cucerit inimile 
auditorului destul de numeros. Dl Petrescu a 
făcut a apoteosare bine nimerită a poetului 
«nemuritor și rece». — DI Monţa, distinsul vio- 
linist, ni-a cîntat cu o tehnică corectă mai 
multe bucăţi. 


kok k 


Monument de limbă. Branislav Gh. Nuşici 
în cartea sa: «Cosovo, opis zemlje in naroda» 
(Cosovo, descrierea pămintului şi poporului, 
Novisad, 1803.) zice că în Priştina se găseşte 
un sahat-kula (turn cu orologiu) în care e un 
clopot foarte mare cinstit de Turci, fiind-că are 
următoarea inscripție: Acestă cloopoot laoo fă- 
coot amnealoo jupan ioon molavan 1764. In- 
scripția e împrejurul clopotului pe din afară. 
Sub inscripție e săpată o coroană întrun ar- 
bore (pag. 17). Autorul cărții nu cunoaşte limba 
inscripţiei, ceea-ce se poate constata și din de- 
scifrarea el care trebue să fie greşită. Inscripţia 
probabil e următoarea: «Acest clopot l-a făcut 
Dumnealui jupân Ion Moldovan 1764». Autorul 
nu menționează cum şi de unde a ajuns acest 
clopot la Priştina. Dr. Gh. A. 


Exposiţia de pictură romînă în Budapesta. 
După cum suntem informaţi, bine apreciatul nostru 
pictor Octavian Smighelschi, cunoscut publicului 
nostru cetitor şi din cele două reproduceri din 
«Luceafărul», îşi va expune și în Budapeşta, pe 
la începutul lui Decemvre (nou), cele mai multe 
din minunatele lui tablouri lucrate în stil bizantin, 
precum şi o parte din creaţiunile dsale profane. 
Vom reveni pe larg asupra acestei exposiţii, dînd 

şi mai multe fotografii din piesele expuse, pre- 
cum şi unele lucrări făcute anume pentru revista 


noastră Luceafărul. 
x k k 


Anunţ literar. Voind a tipări din scrierile 
mele volumul al ll-lea de «Novele și Schiţă», 
care va fi cam de 18—20 coale tipărite şi va 
costa 2 coroane (3 franci), aduc aceasta la cu- 
noștința On. Public rugîndu-l să binevoiască 
a le abona cu grăbire, ca să mă pot orienta 
referitor la numărul esemplarelor tipărinde. Tot 
odată accentuez, că neincurgînd abonanţi de 
ajuns, nu le pot tipări, iar cei ce vor fi abonaţi 
îşi vor reprimi banii plătiți, de nu s'or învoi 
să primească în locul lor volumul |. al scrierei 
mele «Novele şi Schită», ori poveştile «Dela 
Moară». — Aceasta rog a mi se şi comunica 
pe cuponul mandatului poştal. Abonamentele se 
fac numa! la autorul Joan Popu Reteganul în 
Retteg (Transilvania). 


== 
BIBLIOGRAFIE. 


M. Eminescu: Gedichte, deutsch von V. Teconția. 
Frumoasele traduceri ale diui V. Teconţia ne-au adus 
aminte de-o necesitate fundamentală ce se simte adese : 
traducerea autorilor noştri de valoare în limbi străine, şi, 
— prin temeinice studii informative şi critice, lămurirea 
străinătății despre producția noastră literară. Atunci am 
fi mai binişor apreciaţi și noi Românii și mar fi cuno- 
scut marele popor dela gurile Dunării, înaintea străini- 
lor, numai după risipa louisdorilor aranjată cu gust prost 
de ciţi-va ciocoi, învestiţi cu coroană şi titlu de prinţ pe 
carta de vizită, cart în delirul lor de parveniţi uită c'ar 
trebui să dee cite-o slujbă la cutare biserică din Bucu- 
reşti, să ierte Dzeu pe bunicul lor, băcanul grec din 
dealul Spirii... Aceste ființe de-o bravură stupidă în 
risipa francilor, cari ocură atit de des în romanele lui 
Marcel Prévost etc. de cîte-ori vine vorba, de-o aven- 
tură cu «domnişoara Ninon» coristă la cutare teatru din 
vre-un sburbiu al Parisului, — aceşti imitatori înfiorător 
de slugarnici şi puţin inteligenţi aï şiculul francez — 
au fost pînă astăzi în general vorbind sîngurui element 
informativ al străinătății despre însuşirile noastre etnice, 
despre propășirea noastră culturală. E evident deci, că 
se impune astăzi, ca o necesitate de ordin moral pentru 
no, lămurirea străinătăţii, despre productele mai de 
seamă ale geniului romînesc, operele de artă, cari pot 
fi privite de-o învederare a indivivualităţii noastre bine 
cristalizate. 

Se 'nțelege traducerele dlui Teconția — despre cari 
amintim că sînt cu multă sirguinţă şi pricepere lucrate 
— sînt numai un modest începuf al acestei opere, a 
cărei săvirşire cade pe umerii viitorului. 

Nol recomandăm cetitoriior noștri cartea dlui Te- 
conţia, care se poate cîştiga pentru prețul de 2 lei în 
București, «Rom. Lloyd», Strada Siltidelor Nr. 5. 

Reproducem două poesil: 

So oft ich denk’ Geliebte.,. 
(De ctte-ori iubito...) 


So oft ich denk', Geliebte, 

An dich, an mein Geschick, 
Erscheint das grosse Eismeer 
Vor meinem geist'gen Blick. 
Am grauen Himmel oben 
Erglănzt kein einz'ger Stern, 
Und nur der Mond schwebt einsam: 
Ein Fleck in weiter Fern’. 
Weit über tausend Schollen, 
Vom Wogendrang gehäuft, 

Ein müder Vogel, einsam, 

wit matten Flügeln streift, 
Indes mit raschen Schwingen 
Sein Paar stets vorwärts strebt, 
Und fern, mit einem Schwarme, 
Im Osten ihm entschwebt. 

Die letzten Blicke wirft er 
Nach dem entrückten Ziel, 

Ihm ist nicht wohl, noch wehe, 
Nein, — er verscheidet still, 
Das einst’ge Gliick durchlebend 
In seinem letzten Traum. 

Weit sind wir von einander, 
Stets weiter wird der Raum, 
Und während Nacht und Kälte 
Mich immer mehr umschliesst, 
Entschwebst du mir in Fernen 
Wo ew'ger Morgen grüsst. 


Gebet. 
(Rugăciune.) 


Wir fleh'n zu den Barmherzigkeiten, 
Zum lichten Stern der Meeresweiten : 
Erhebe uns, sei Schutz und Schirm, 
Uns in dem drăuenden Gestiirm, 
Lass’ mild in uns'ren Qualen, 
Mit gnadenvollem Scheine, 
Uns deinen Blick erstrahlen, 
O Jungfrau, ewig reine, 

Maria ! 


Îndeosebi rugăm pe cetitorii noştri, — asemeni și 
cetitoare, carl folosesc limba germană încă de multe-ori 
în paguba celei rominești — să recomande cartea aceasta 
blinzilor nemți și nemţoaice, cari ajutaţi şi de dl dr. loan 
Scurtu prin instructiva prefaţă se pot apropia de sufletul 
celui mai mare cîntăreţ al nostru. G. 


Constantin Berariu. Făt frumos în grădina sf. Vineri 
Suceava, 1903. (Editura societăţii academice «Junimea» 
în Cernăuţ). Preţul 1 cor. 

Aceasta feeria în 3 tablouri e una din cele mat reu- 
şite producție literare venită dela fraiii noştri din Bu- 
covina. O recomsndăm cu căldură cetitorilor noştri. 

Calendarul practic pe 1904, Lugoş, Tipografia loan 
Virânyi. Un calendar pe cit de voluminos pe atit de 
ieftin (50 fil.) 

Calendarul Unirii pe anul visect 1904 (anul V) 
Blaj, Tipografia Seminariului Archidiecesan. Preţul 50 
T Maii interesant și variat. Il recomandăm cu căl- 

ur: 

Amicul Poporului, calendar ilustrat pe anul 1904, 
întocmit de l. Popovici, Librăria W. Krafft în Sibiu. 
Preţul 60 fil. «Acest calendar e un adevărat almanach, 
cuprinzînd un frumos mănunchiu de piese originale în 
prosă și poesie». 

Noaua Revistă Olteană, scienţifico-literară. An. |. 
Nr. 1. Director: N. Popescu-Gorgota. Redacţia şi admi- 
nistrațiă: Craiova str. Carol 12. Apare lunar. Abona- 
mentul, pe an 6 lei. Sumarul: N. Popescu-Gorgota: 
Cuvint întroducător. Traian Demetrescu: Strofe (poesie 
înedită). Ştefan Braborescu: Domnu «Ride» (nuvelă). 
N. Burlănescu-Alin: Sonete. N. Popescu-Gorgota: Pă- 
rintele istoriei (studiu). Sub-Locot. N. Vulovici: Glasul 
patriei (poesie). Dem. D. Stoenescu: Bătrinil și tinerii 
noștri istorici. I. C. Popescu-Polyclet: Cucernice şi 
Inima (poesie). loan M. Russu: Din cartea poemelor. 
Sub-Locot. N. Vucovici: Vitejilor Martiri (poesie). I. C. 
Popescu-Polyclet: Intim (nuvelă). Stefan Braborescu: 
Au clair du rêve (dare de seamă). Dem. D. Stoenescu: 
Chestiuni teatrale. N. P. G.: Recensie. Bibliografie: De 
la redacţie şi administrație. — Noaua revistă olteană e 
reînvierea «Revistei Oltene» redactată pe vremuri de 
simpaticul visător Tr. Demetrescu. Urăm spor la muncă 
şi viaţa fără moarte confraţilor noştri din cetatea Banilor. 


Revista Idealistă Nr. 9, (București, Bulevardul Eli- 
sabeta Nr. 6) împortanta publicaţiune preriodică con- 
dusă cu multă pricepere de dl M. G. Holban, are ur- 
mătorul sumar: 1. Dr. I. Felix: Progresele iginci în cel 
din urmă ani. — Alimentele. 2. A. Răchită: Raportul 
Rabier asupra congregaţilor în Franţa. 3. F. de Curel: 
Idolul nou. — Actul If şi III (traducţiune de N, Vas- 
chide și V. Ghidionescu). 4. Aurel Şuluţiu: Ortografia 
internaţionala a numirilor romiîneşti. 5. Dr. G. Mari- 
nescu: Secţiunea de medicină umană la Congresul de 
Stiinţe. 6. P. Vulcan: <Armîna» (roman). — Partea III 
7. N. Vaschide: François de Curel. 8. Poezii: Vis de 
poet, De la vie, Mama unui marinar, Printre alei de 
cimitir, de Tr. D. Anghel; Mamă, Ciîntec de departe, 
de Florian I. Becescu; Fragment (din poemul «lutre 
Stele»), de Alecsandrescu Doroa. 9. Smara: Coloniile 
şcolare şi Societatea «Sprijinul». 10. Ion Sc. Pascal: 
Despre Cadastru. 11. Mathilda Serao: Pe stradă — 
Nuvelă Napolitană (traducţie de Lia Măgură). 12. I. C. 
Bacalbașa: Teatrul Naţional — Representaţiile cu d-ra 
Ventura; Eglè poem dramatic de di Dauş (Cronică te- 
atrală). 13. Cugetări. 14. M. G. Holban: Viaţa în ţară 
și în streinatate. 15. Buletin literar şi bibliografic (Cărți 
şi reviste romîne; cărți şi reviste streine). 

Arseniu Vlaicu. Un atentat nereușit! Răspuns la 
broşura roşie: «o pagină din viața lui Arsenie Vlaicu», 
de «un amic al moralei publice». Brașov 1903. 


Sămănătorul Nr. 45, preţioasa revistă literară săptă- 
mînală la care lucrează maï toți ardelenii noștri adă- 
postiţi în ţară, are un foarte instructiv și răspicat arti- 
col de d! N. Iorga: Statuia lui Cuza ; o frumoasă schiță 
de M. Aldea; o nuvela de M. Sadoveanu, poesii de 
Laurenţia Grbincea, Oct. Corodeanu și Emilian; etc. 
Nr. 46. Un articol tăiat în bronz de dl /orga asupra 
lui Eminescu, o minunata traducere de sf. Iosif etc. 

lustin Cl. Iuga, Viorele de iarnă, polca mazur; Marșul 
studenţilor din Brașov şi Resignare, romanță cu cuvinte 
de I. Scurtu. Preţul fie-căruia 50 fil. şi 10 fil. porto. 
Se pot procura dela Autorul sau dela librăria «Aurora», 
Andrei Touoron, Szamosujvâr. Recomandăm cu căldură 
composiţiile drăguţe ale tinărului nostru artist. Harnicul 
compositor încurînd va scoate de sub tipar un nou marş 
romînesc, întitulat pompos «Thalia Romînă>. Urăm zel 
trainic simpaticului paj al Euterpei romîne. 


Cv) 


POȘTA REDACŢIEI. 


«Sub ceriul sur de toamnă» — e trumuşică, Te în- 
curajăm din inimă. Credem că ne vei trimite și mai 
bune, deci — publicabile. 


L. M. Cluj. Porumbelul redacţiei a zburat cu scri- 
soarea ... 


Un cunoscut. Ne pare foarte rău, că revista noastră 
nu publică rapoarte, decît numa! din sfera științelor și 
literaturei. Ne alăturăm cu sufletul la jalea, ce-o simt 
ce ce-au perdut în răposatul un sprijin atît de gata a 
aduce jertfe pentru neamul său. 


V. M. Blaj. Poesia trimisă are părţi de o frumuseță 
încontestabilă. E povestită însă prea pe lung. Limba e 
bună. Observăm, că dela tineretul din Blaj primim ma- 
nuscrisele cele mai gindite, ale căror autori — între 
cari şi dta la tot cazul — sunt vrednici de laudă. 

Lelianu. «Oda» din consideraţiuni de ordin politic, 
poesia «Farmec» din pricini accentuate de tot des la 
acest loc — durere, nu le putem întrebuința. 

— In numărul viitor vom răspunde celor-lalți. 

În 1 şi 15 a fie-căret luni, stil nou. 

AVIS. 


Rugăm respectuos cu insistență pe On. re- 
stanțieri să se grăbească a-și achita abonamen- 

Strada Vörösmarty 60/a. 


tul, find-că mai Sunt cincisprezece zile pină la 
momentul fatal... 


E sfirsitul anului, — împrejurare care ne 


dispenzează de ori-ce comentar. 


«Tipografia Poporul Ronan Audiiăihaitas rg 5rOsmarty Nr. 6Ua. 


